Ուիլի Մեյս

**Ուիլի Հովարդ Մեյս կրտսեր** (), ամերիկացի պրոֆեսիոնալ բեյսբոլիստ, որը հանդես է եկել Բեյսբոլի գլխավոր լիգայում կենտրոնական ֆիլդերի դիրքում։ Իր կարիերայի ընթացքում խաղացել է «Նյու Յորք/Սան Ֆրանցիսկո Ջայենթս» և «Նյու Յորք Մեթս» ակումբներում։ 1979 թվականին իր վաստակի համար Մեյսը ներառվել է Բեյսբոլի փառքի սրահում։

Մեյսը քսանչորս անգամ մասնակցել է MLB-ի բոլոր աստղերի խաղերին և երկու անգամ դարձել է խաղի ամենաարժեքավոր խաղացողը։ Իր կարիերայի ընթացքում կատարել է 660 հոում-ռան՝ այդ ժամանակ երրորդ ցուցանիշը և ներկայումս չորրորդը։ 12 անգամ նվաճել է «Ոսկե ձեռնոց» մրցանակը։ 1999 թվականին Sporting News ամսագրի 100 մեծագույն բեյսբոլիստների ցանկում զբաղեցրել է երկրորդ տեղը, իսկ ավելի ուշ այդ տարի ընդգրկվել է MLB-ի դարի աստղերի հավաքականում։ Մեյսը NL-ի հինգ խաղացողներից մեկն է, ով ութ մրցաշրջան անընդմեջ գերազանցել է 100 RBI-ն։

## Վաղ տարիներ
Մեյսը ծնվել է 1931 թվականի մայիսի 6-ին Ալաբամա նահանգի Վեստֆիլդ քաղաքում։ Նրա հայրը, ով կոչվել է ԱՄՆ նախագահ Ուիլյամ Տաֆտի անունով, հանդես է եկել տեղի պողպատաձուլական գործարանի Նեգրիտյան բեյսբոլի ակումբում: Նրա մայրը՝ Էննի Սաթերուեյթը, դպրոցում զբաղվել է բասկետբոլով և թեթև Աթլետիկայով: Իր ծնողները պաշտոնապես ամուսնացած չէին։ Մանկության տարիներին Մեյսը հաճախ մնացել է մոր կրտսեր քույրերի՝ Սառայի և Էռնեստինի խնամքին, և հետագայում Սառան դարձել է կնոջ կերպար նրա կյանքում: Դեռ վաղ տարիքից հայրը սկսել է որդուն ներգրավել բեյսբոլում, և հինգ տարեկանում Ուիլին խաղացել է հոր հետ բակում, իսկ տասը տարեկանում նրան արդեն թույլ էին տալիս նստել պահեստայինների նստարանին հոր ակումբի խաղերին:

Սովորելով Ֆեյրֆիլդի արդյունաբերական դպրոցում՝ Մեյսը մասնակցել է բազմաթիվ մարզաձևերի. բասկետբոլում նա միջինը մեկ խաղում վաստակել է 17 միավոր, ամերիկյան ֆուտբոլում հարվածել է ավելի քան 40 յարդ հեռավորության վրա և խաղացել է որպես քվոտերբեկ:

## Մասնագիտական կարիերա
ձախից|մինի|397x397փքս|Ուիլի Մեյս

### Նեգրիտյան լիգաներ
Մեյսի պրոֆեսիոնալ կարիերան սկսվել է 1947 թվականին։ Դեռ ավագ դպրոցում սովորելիս նա ամռանը սկսել է հանդես գալ Թենեսիի «Չատանուգա Չու-Չուս» ակումբում։ Սակայն շուտով լքել է ակումբը և վերադարձել է իր հայրենի նահանգ, որտեղ սկսել է խաղալ Նեգրիտյան ամերիկյան լիգայի «Բիրմինգհեմ Բլեք Բարոնս» ակումբում։ Նրա շնորհիվ «Բարոնս» ակումբը կարողացել է դառնալ լիգայի չեմպիոն և մասնակցել Նեգրիտյան լիգայի համաշխարհային սերիային 1948 թվականին, որտեղ նրանք 4:1 հաշվով պարտվել են «Հոմսթեդ Գրեյս» ակումբին։ Մրցաշրջանում Մեյսի միջին իրացումը կազմել է 26,2 %, և հիանալի խաղ է ցույց տվել պաշտպանությունում և բազաներով վազքում։ Սակայն պրոֆեսիոնալ ակումբների ելույթները փակել են նրա համար Ալաբամայի դպրոցական սպորտային ակումբներում ելույթ ունենալու ճանապարհը։ Դրա պատճառով նա խնդիրներ է ունեցել դպրոցի ադմինիստրացիայի հետ, որը ցանկացել է, որ Ուիլին հանդես գար դպրոցի համար, ինչը կբարելավեր ակումբի արդյունքները և ավելի շատ երկրպագուներ կգրավեր մարզադաշտեր:

Հետագա մի քանի տարիների ընթացքում MLB-ի մի քանի ակումբների սկաուտներ իրենց սկաուտներին ուղարկեցին Մեյսի խաղը դիտելու համար։ Առաջինը, ով հայտնաբերել է Ուիլիին, եղել է «Բոստոն Բրեյվզ» ակումբի սկաուտ Բադ Մոգը, ով մեկ տարի հետևել է նրան, իսկ հետո պատմել է նրա մասին իր ղեկավարությանը։ «Բրեյվզ» և «Բարոնսին» ակումբները երիտասարդ խաղացողի համար առաջարկել է 7500 դոլար կանխիկ, այնուհետև ևս 7500 դոլար հաջորդ 30 օրվա ընթացքում, ինչպես նաև 6000 դոլար հենց Ուիլիին։ Սակայն «Բարոնս» ակումբի սեփականատեր Թոմ Հեյսը չի ցանկանցել հրաժարվել իր խաղացողից՝ կարծելով, որ նա կօգնի իր ակումբին լավ մրցաշրջան անցկացնել։ Բացի «Բրեյվզ» ակումբից, Մեյսով հետաքրքրվեցին «Բրուքլին Դոջերս» ակումբի սկաուտները, ովքեր իրենց ներկայացուցչին ուղարկեցին գործարք կնքելու։ Սակայն Ուիլիի հետ պայմանագիր է կնքել «Նյու Յորք Ջայենթս» ակումբը, որը Մեյսին ստորագրել է 4000 դոլարով և ուղարկել է նրան իր B մակարդակի ֆերմերային ակումբ Թրենթոնում (Նյու Ջերսի նահանգ):

### Ստորին լիգաներ
Թրենթոնում իր առաջին մրցաշրջանում Մեյսը գնդակը միջինում հարվածել է 35,3% արդյունավետությամբ, իսկ 1951 թվականի մրցաշրջանը սկսել է AAA մակարդակի «Մինեապոլիս Միլերս» ակումբում՝ Ամերիկյան ասոցիացիայում։ «Միլերսո» ակումբում, որտեղ նա հանդես է եկել բեյսբոլի փառքի սրահի երկու այլ ապագա անդամների՝ Հոյթ Ուիլհելմի և Ռեյ Դենդրիջի հետ միասին, որտեղ երկար չի մնացել։ 35 խաղում գնդակը հարվածելով՝ 47,7% արդյունավետությամբ նա 1951 թվականի մայիսի 24-ին հրավիրվել է «Ջայենթս» հիմնական ակումբ։ Այդ լուրը նրան հասել է, երբ նա եղել է կինոթատրոնում Սու Սիթիում (Այովա նահանգ)։ Ֆիլմը դիտելիս էկրանին հայտնվել է մեծ գրություն. «ՈՒԻԼԻ ՄԵՅՍ, ԶԱՆԳԻՐ ՔՈ ՀՅՈՒՐԱՆՈՑ»: Եվ արդեն հաջորդ օրը նա իր նորամուտը նշել է MLB-ում՝ մասնակցելով Ֆիլադելֆիայի դեմ խաղին։ Մեյսը տեղափոխվել է Հարլեմ (Նյու Յորք), որտեղ նրա մարզիչը դարձել է «Հարլեմ Ռենս» ակումբի նախկին խաղացող Ֆրենկ Ֆորբսը։

### Բարձրագույն լիգա
#### Նյու Յորք Ջայենթս (1951-ից 1957 թվականներ՝)
Մեյսի կարիերան բարձրագույն լիգայում այնքան էլ հաջող չի սկսվել․ առաջին 12 ելքերում նա ոչ մի հիթ չի գրանցել։ Սակայն արդեն 13-րդ անգամ նա հոում-րան է խփել Առաջատարների սրահի ապագա անդամ Ուորեն Սփանի նետումից հետո: Ավելի ուշ Սփանը կատակել է. «Ես երբեք ինձ չեմ ների: Մենք կարող էինք ընդմիշտ ազատվել Ուիլիից, եթե ես նրան այդ ժամանակ սթրայքաութ արած լինեի»: Մրցաշրջանի ընթացքում Մեյսը սկսել է քիչ-քիչ բարելավել իր ցուցանիշները և կանոնավոր առաջնությունը ավարտել է միջին գնդակի հարվածի 27,4% արդյունավետությամբ, 68 RBI-ով և 20 հոում-ռանով և նվաճել է Տարվա նորեկի մրցանակը: Օգոստոսին և սեպտեմբերին «Ջայենթս» ակումբը մրցակցել է «Դոջերս» ակումբի հետ կոնֆերանսի չեմպիոնի տիտղոսի համար, և Մեյսի լավ խաղի շնորհիվ իր ակումբը կարողացել է մի քանի կարևոր հաղթանակ տանել: «Ջայենթս» ակումբը մրցաշրջանում կարողացել է հասնել մինչև Համաշխարհային սերիա, որտեղ հանդիպել է «Նյու Յորք Յանկիս» ակումբի հետ։ Սերիայի առաջին խաղում Մեյսը Հենկ Թոմփսոնի և Մոնտե Իրվինի հետ միասին կազմեցին Համաշխարհային սերիաների պատմության մեջ առաջին աֆրոամերիկյան կապը աութֆիլդում: Ուիլին այդ շարքում հանդես է եկել ոչ այնքան հաջող, իսկ «Ջայենթս» ակումբը վեց խաղում պարտվել է «Յանկիս» ակումբին։

MLB-ում հաջող մրցաշրջանից հետո Մեյսը հայտնի է դարձել Հարլեմում։ Նա հաճախ է երեխաների հետ խաղել բեյսբոլի քաղաքային տարբերակը, և պնդել է, որ Մեյսը կարող էր ցախի փայտով ռետինե գնդակը հարվածել 300 ֆունտ հեռավորության վրա:

#### ԱՄՆ բանակ (1952-ից 1953 թվականներ՝)
1951 թվականի մրցաշրջանի ավարտից անմիջապես հետո Մեյսը իմացել է, որ իրեն զորակոչել են ԱՄՆ բանակ՝ մասնակցելու Կորեական պատերազմին: Սակայն, նա հասցրել է խաղալ 34 խաղ 1952 թվականի մրցաշրջանում։ Բանակ մեկնելուց առաջ վերջին խաղում իր ակումբը խաղացել է իր գլխավոր մրցակցի՝ «Դոջերս» ակումբի դեմ։ Չնայած դրան, հանդիսատեսը Մեյսին արժանացրել է ծափահարությունների:

Մեյսը ժամանել է Ֆորտ Յուստիս (Վիրջինիա նահանգ) մայիսի 29-ին։ Բանակում Ուիլին հիմնականում ժամանակն անցկացրել է տեղի բեյսբոլի ակումբում խաղալով այլ բեյսբոլիստների հետ, որոնք զորակոչվել էին զինվորական ծառայության: Հենց այնտեղ նա Էլ Ֆորտունատոյից սովորել է «զամբյուղով որսալ»: 1954 թվականի մարտի 1-ին Մեյսն ավարտել է զինվորական ծառայությունը և արդեն հաջորդ օրը ժամանել է «Ջայենթս» ակումբիի մարզայն ճամբար։:

### Մահ
Մեյսը մահացել է 2024 թվականի հունիսի 18-ին սրտային անբավարարությունից Կալիֆոռնիա նահանգի Պալո-Ալտո քաղաքի ծերանոցում։ Մահացել է 93 տարեկան հասակում:

## Ծանոթագրություններ

## Գրականություն
* David Pietrusza, Matthew Silverman & Michael Gershman, ed. (2000). *Baseball: The Biographical Encyclopedia*. Total/Sports Illustrated.
* *Willie’s Time: A Memoir of Another America*, by Charles Einstein
* *Willie Mays*, by Arnold Hano, Tempo Books, Grosset & Dunlop, Inc. NY. copyright 1966, first printing, August 1966,
* *The Series*, an illustrated history of Baseball’s postseason showcase, 1903—1993, The Sporting News, copyright 1993, The Sporting News Publishing Co. ISBN 0-89204-476-4/

## Արտաքին հղումներ
* Willie Mays article, Encyclopedia of Alabama
* May 1951: Minneapolis Tribune account of Mays' first home game as a Minneapolis Miller
* Willie Mays: Say Hey! — slideshow by *Life magazine*

Կատեգորիա:Բեյսբոլ